A leterített oroszlán
A képíró kitette képét
és azzal csalogatta népét,
a hős vadász állt rajta s osztán
egy leterített nagy oroszlán.
Ki nézte, elállt szeme-szája.
Jött egy oroszlán és ezt mondta rája:
"Látom, világos az eset.
Itt ti vagytok a győztesek.
De hát a művész ravasz elme,
kényére festhet szépre szépet.
Több joggal állna itt a fajtám győzedelme,
csak az oroszlán is festhetne képet."
Versek